《公无渡河》
明代·温纯

公无渡河。陆行坦坦，尚有风波。河水不测，盘涡实多。

深不可厉，河藏鼋鼍。得人则食，不知其佗。公无渡河。

虽有舟楫，吞舟奈何。长年辟易，如见网罗。不如安卧，饮酒高歌。

公无渡河。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。